NaiveNeuron/SloPal huggingface dataset:
Poliačik, Martin, poslanec NR SR (2015-09-29):
Ďakujem. Pán kolega Beblavý, je to presne tak, ako ste povedali tým posledným slovom. Je to hanebné. Ja neviem, či je to podvod, lebo pri podvode človek jedno chce a druhé predstiera. Toto je možno len neochota, toto je možno len strach. Veď koniec koncov bol to samotný predseda parlamentu pán Pellegrini, koho súčasné znenie ochránilo pred problémami a ktorý by mohol byť v problémoch v momente, keď by to išlo na Ústavný súd, pán predseda, sú to vaši kolegovia, kde nebolo ani začaté konanie a kde by Ústavný súd podľa doterajšej praxe mohol rozhodnúť o tom, že budú vyvodené dôsledky. Ale politické krytie na úrovni výboru zjavne všetkým zúčastneným aj predkladateľom tohto zákona vyhovuje. Ešte raz to zopakujem. V tejto podobe, ako je to tu podané, bez povinného majetkového priznania ako doložky alebo prílohy k tomuto zákonu. bez jasného rozlíšenia, aký je to majetok, koľko stál, aký je jeho vek, pri autách aký je jeho typ, je to absolútne bezzubý zdrap papiera. A aj Mečiar, aj Slota by ho predložili, obhájili a zahlasovali zaň v tomto pléne, lebo by sa im nič nemohlo stať. Celé Trenčianske Teplice vedia, komu čo patrí. Všetci vieme, na čom pán Slota jazdil, kde býval, aký majetok používal. Podľa toho zákona, ktorý ste doniesli do tejto sály, by sa ani jednému z nich, aj keby tu boli, nemohlo nič stať. Namiesto toho, aby sme sa, pán predseda, pozreli na to, ako pribúdajú majetky, len zbytočne zavádzame tie isté kolónky, z ktorých rovnako nebude vôbec nič jasné, ako pribúda majetok jednotlivým verejným funkcionárom.
Pellegrini, Peter, podpredseda NR SR (2020-04-20):
Ďakujem, pán minister. Dávam teraz slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Ľubošovi Krajčírovi, ktorý po svojom vystúpení zaujme miesto pre spravodajcov. Nech sa páči, pán poslanec, máte slovo.
Blanár, Juraj, podpredseda NR SR (2021-10-06):
Posledný s faktickou poznámkou pán poslanec Lehotský. Nech sa páči.
Hlina, Alojz, poslanec NR SR (2013-03-26):
Vážená pani predsedajúca, vážení kolegovia, ja som chlapec z Oravy, nikdy som sa tým netajil, prípadne mi poraďte, ale ja som nejakú už tú knižku prečítal, ale tie parlamenty vznikli na to, aby rokovali a hlasovali. A ja naozaj absolútne nerozumiem tomu, prečo sa teraz o sedemnástej zrušilo hlasovanie. Nerozumiem tomu, že pán Raši sa vráti, tak všetci to tu zmeníme. Ja neviem pán Raši keď doje obed, dôjde, zmeníme program. Ja tomu nerozumiem. Ako to funguje? Treba nejakú úctu, to áno, k zákonu. Predkladáte tento zákon ako vážnu vec. A ja uznávam, že je to vážna vec. Čiže ja dávam procedurálny návrh, pán spravodajca, aby sme o tomto návrhu, ktorý je mimoriadne dôležitý, hlasovali dnes o sedemnástej. A žiadam vás, pani predsedajúca, aby ste o tomto mojom návrhu dali hlasovať. Mne tu budete vyčítať, čo ja robím? Čo vy stvárate z tohto parlamentu? Pán Raši dôjde a všetci sa zbláznime, lebo došiel pán Raši. Ja tomu nerozumiem, fakt tomu nerozumiem. Zrušíte jedno hlasovanie, zrušíte ďalšie hlasovanie. Tak nechoďte sem. Kedy dá pán Paška návrh, že budeme hlasovať raz za dva týždne? Kedy príde tento návrh? Toho ste schopní. Ste schopní dať procedurálny návrh a odhlasujete si to, že raz za dva týždne budete hlasovať. (Reakcia z pléna.) Kolega, ja môžem kričať, koľko chcem. (Hlasy v sále.) Tak ma vyveďte stadeto. Je to otázka času, kedy s týmto návrhom prídete. A vy ste toho schopní. (Hlasy v pléne.) Prosím vás pekne, dajte hlasovať o mojom procedurálnom návrhu, aby sa o tomto veľmi dôležitom zákone, o plavčíkoch, hlasovalo dnes o sedemnástej. Ďakujem pekne.
Kondrót, Maroš, poslanec NR SR (2018-10-17):
Pán predsedajúci, keďže sme hlasovali o pozmeňujúcich návrhoch zo spoločnej správy a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Bugár, Béla, podpredseda NR SR (2019-09-20):
Je všeobecný súhlas? (Súhlasná reakcia pléna.) Áno, ďakujem pekne. Takže, vážené panie poslankyne, páni poslanci, pristúpime k jednotlivým bodom, ktoré sme prerokovali. Najprv budeme hlasovať v prvom čítaní o návrhu poslancov Tomáša a Fica na vydanie zákona, ktorým sa mení a dopĺňa zákon č. 663/2007 Z. z. o minimálnej mzde (tlač 1624). Pani poslankyňa Vaľová, máte slovo. (Hlasovanie o návrhu poslancov Národnej rady Slovenskej republiky Erika Tomáša a Roberta Fica na vydanie zákona, ktorým sa mení a dopĺňa zákon č. 663/2007 Z. z. o minimálnej mzde v znení neskorších predpisov a ktorým sa mení zákon č. 311/2001 Z. z. Zákonník práce v znení neskorších predpisov , tlač 1624.)
Jasaň, Viliam, poslanec NR SR (2012-11-28):
Dajte hlasovať o prvom návrhu pani poslankyne Nicholsonovej spoločne, okrem bodu 2 tohto návrhu, pretože už sme schválili bod č. 5 zo spoločnej správy.
Dobeš, Peter, poslanec NR SR (2022-11-30):
Keďže sme schválili bod 4 spoločnej správy, nie je možné hlasovať o bode 5. Pán predseda, dajte, prosím, hlasovať o bode 9 zo spoločnej správy s odporúčaním gestorského výboru schváliť.
B. Bugár, podpredseda NR SR: (2004-03-10):
I. Hamarčák, poslanec: Vážený pán kolega, ja si pamätám, inač mimochodom, tie grafy sa mi veľmi páčili, sú farebné. Prednedávnom na jedno vaše vystúpenie môj kolega reagoval takým známym heslom, že jedzte syry, jedzte maslo, budete jak Fidel Castro. Pri príležitosti včerajšieho nedožitého 70. výročia narodenia Jurija Gagarina ja k tomu len dodám, že „jedzte syry, margarín, budete jak Gagarin“. (Potlesk.)
Simon, Zsolt, poslanec NR SR (2015-03-11):
Ďakujem pekne. Pán kolega Mikuš, no som nesmierne rád, že ste vystúpili a ozrejmili aj vy viac-menej skoro tie isté pripomienky, ktoré som mal aj ja vo svojom vystúpení. A je faktom, treba to zdôrazniť, že ja som skôr dal akcent na to, že obce budú musieť vyžadovať viac peňazí od svojich občanov. Ale ruka v ruke to ide, že to je demotivujúce potom pre občana, nieže motivujúce, že to bude mať lacnejšie. A tým pádom aj keď pán minister vyhlásil program, že chce očistiť Slovensko od čiernych skládok, čím drahšie odpady, čím viac poplatkov, tým viac čiernych skládok, lebo aj to ide ruka v ruke. Ďakujem.
Pellegrini, Peter, predseda NR SR (2024-02-27):
Prezentujme sa a hlasujme o tomto návrhu prerokovať tento návrh zákona v druhom čítaní. (Hlasovanie.) Prítomných 141 poslancov, za 49, zdržalo sa 91, nehlasoval 1. Tento návrh sme neschválili . Pán poslanec Oskar Dvořák teraz uvedie hlasovanie o bode 56 schváleného programu, ktorým je návrh poslancov Kišša, Trubana, Štefunka, Hargaša a Luščíkovej na vydanie zákona, ktorým sa mení a dopĺňa zákon č. 580/2004 Z. z. o zdravotnom poistení, tlač 168. Nech sa páči, máte slovo. (Hlasovanie v prvom čítaní o návrhu poslancov Národnej rady Slovenskej republiky Štefana Kišša, Michala Trubana, Ivana Štefunka, Jána Hargaša a Dariny Luščíkovej na vydanie zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov , tlač 168.)
Pamula, Peter, poslanec NR SR (2020-02-21):
Ďakujem za slovo. Pán kolega Ivan, ak by som nebol členom hospodárskeho výboru a nepoznal by som aj vaše názory alebo vaše návrhy za toto štvorročné obdobie, tak by som vám aj uveril tú úprimnosť, ktorú, o ktorej ste hovoril. A skúsme sa vrátiť naspäť rok, dva, tri a pozrieť si vaše návrhy, aké, aké boli na zníženie daňového zaťaženia občanov a aké následky by vlastne pre Národnú diaľničnú alebo pre ministerstvo dopravy to malo. Ja spomeniem len jednu takú drobnosť, ktorej som sa zúčastnil aj ja, pretože ja som takisto za zníženie daňovej zaťaženosti občanov a som za to, aby občania platili čím menšie dane. A spomeniem jeden príklad, keď sme tu spolu boli raz, raz večer pri rokovaní, keď pán minister Érsek predkladal nejaký zákon, nepamätám si presne ktorý, a vy ste dával pozmeňujúci návrh na zrušenie nálepiek na emisnú a STK kontrolu. Ja som vám ho podpísal. Ako koaličný poslanec ja som ho podpísal, pretože som šiel za pánom ministrom, on povedal, áno, teoreticky je to možné, ale na druhý deň, keď ministerstvo dopravy vyhodnotilo vlastne tú situáciu a zistilo, že proste by to bol výpadok znovu v príjmoch Národnej diaľničnej aj ministerstva dopravy, tak to nepodporil. Ak by prešiel tento, tento vás pozmeňujúci návrh, znovu by to malo také isté následky, to znamená, že by to bol výpadok v príjmoch, a znovu by sme zato mohli, ako vy ste tu povedal alebo niektoré príklady povedal, my sme za to mohli urobiť nejakú cestu alebo nejaký chodník, alebo proste nejaké oplotenie popri, popri ceste. Takže ja chcem len poukázať, že áno, je to, je to možno neštandardný postup teraz, ale zase chcel by som v krátkosti povedať aj to, že, alebo... Už nemám čas, ale je to skoro to isté, ako, ako my predkladáme aj vy ste vtedy predkladal, takisto by to bolo zaťaženie ministerstva.
Paška Pavol, predseda NR SR (2013-04-30):
(Hlasovanie.) 80 prítomných, 78 bolo za, 1 proti, 1 nehlasoval. Konštatujem, že sme návrh pridelili výboru a určili lehotu na prerokovanie ihneď. Preto vyhlasujem prestávku. Požiadam vás, pán predseda ústavnoprávneho výboru, aby ste zvolali rokovanie výboru. Máte slovo.
Zmajkovičová, Renáta, podpredsedníčka NR SR (2013-09-04):
S faktickými poznámkami dvaja, traja poslanci. Uzatváram možnosť prihlásiť sa s faktickou poznámkou. Pán poslanec Hlina.
Klus, Martin, poslanec NR SR (2018-11-28):
Ďakujem za faktické pripomienky. Začal by som tým, že sa naozaj s K-ĽSNS nezhodujeme v tomto prípade, prinajmenšom pokiaľ ide o potrebu právnej analýzy. My sme celý čas k tejto téme pristupovali na základe faktov, dôkladne sme si prešli celý dokument. Našli sme v ňom, ako som spomenul aj v mojom vystúpení, hneď niekoľko problematických bodov. Napriek tomu, že Maťo Poliačik hovorí, že tento dokument nás k ničomu nezaväzuje, ja stále tvrdím, že uvedomme si, ako málo stačilo v minulosti, aby sa pohli stovky tisíc, možno až milióny ľudí, lebo si niečo vyložili po svojom. Pozrime sa, čo sa momentálne deje v Mexiku, pozrime sa, čo sa deje stále ešte na juhu Talianska a čo by sa dialo, ak by svojho času nebola zastavená balkánska cesta okrem iného aj na základe dohody s Tureckom. Toto sú problémy, ktoré treba reálne riešiť a právne záväzne riešiť dohodami, ktoré budú zaväzovať jednotlivé krajiny. A preto, keď už chceme riešiť migračnú krízu, tak sa rozprávame napríklad o možnosti, ako nastaviť Dublin 4 tak, aby sa podobné kritické situácie z minulosti neopakovali. Preto oceňujem aj to, že pán poslanec Pčolinský spomínal, že to bolo faktografické vystúpenie. Takto sa snažíme v celom tom čase a v tomto duchu v rámci globálneho rámca pôsobiť, a preto oceňujem napríklad aj pozíciu ministra Lajčáka – a tu už sa nezhodujeme –, ktorý takisto označil tento dokument ako plný kompromisov, ako možno nie celkom ideálny text. A to, čo som prečítal ako pozmeňujúci návrh, je vlastne z dielne ministerstva zahraničných vecí a európskych záležitostí. My sa stotožňujeme s tým, že je potrebné tento dokument práve takýmto stanoviskom, takýmto uznesením doplniť, a za takých okolností sme pripravení za túto vec ako celok zahlasovať. Určite ale nie tak, že budeme strkať hlavu do piesku, ako si to predstavuje SNS, alebo tak, ako si to predstavuje...
B. Bugár, podpredseda NR SR: (2004-05-14):
Pani spravodajkyňa, chcete sa vyjadriť? Nie. Ďakujem pekne. Prerušujem rokovanie o tomto bode programu. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 331/2003 Z. z. o voľbách do Európskeho parlamentu v znení zákona č. 515/2003 Z. z. (tlač 686). Spoločnú správu výborov máte v tlači 686a. Prosím znovu pána podpredsedu vlády, aby daný návrh uviedol. Nech sa páči.
Pčolinský, Peter, podpredseda NR SR (2022-12-02):
Prosím, prezentujme sa a hlasujme. (Hlasovanie.) Prítomných 119, za 69, proti 1, zdržalo sa 48, nehlasoval 1. Návrh sme schválili. Konštatujem, že Národná rada sa uzniesla, že tento návrh zákona prerokuje v druhom čítaní. Teraz pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie.
Paška, Pavol, predseda NR SR (2012-10-26):
Hlasujeme o bode 3 zo spoločnej správy. (Hlasovanie.) 133 prítomných, nikto nebol za, 90 proti, 42 sa zdržalo, 1 nehlasoval. Bod 3 sme neschválili.
Bugár, Béla, podpredseda NR SR (2017-10-11):
Pán poslanec Dostál, môžte reagovať.
B. Bugár, podpredseda NR SR: (2001-09-18):
(Hlasy z pléna.) Musíte počkať. Takže najprv dávam slovo určenému spoločnému spravodajcovi z výboru pre verejnú správu pánovi poslancovi Milanovi Hortovi a prosím ho, aby informoval Národnú radu o výsledku rokovania výborov o tomto vládnom návrhu zákona, aby odôvodnil návrh a stanovisko gestorského výboru. Nech sa páči, pán poslanec.
Hrnko, Anton, poslanec NR SR (2017-09-13):
Pani poslankyňa, skutočne moje podnetné myšlienky ste predniesli, napríklad „o pozíciu“. Som presvedčený, že vám aj pánovi Krajňákovi, vášmu politickému priateľovi ide o pozíciu. Ja to vôbec nespochybňujem, že ste vy dokázali spolitizovať aj so svojimi priateľkami, aj s pani Šípošovou Ústav pamäti národa, že nedokázal robiť to, čo má robiť, to je váš problém. Že ide o politiku, áno, však sa pozrite, kto podporuje tohto človeka, ktorý zneužíva právomoc verejného činiteľa, používa peniaze štátu na to, na čo ich nemá. Robí iné veci, ktoré sú nekomformné so zákonom. Takže, pani Jurinová, nehovorte nám tu o politike, nehovorte nám tu o opozícii, nehovorte nám tu o Slovenskej národnej strane, je, myslím, že tá správna rada má 9 členov. Myslím, že tam je jeden člen za SNS, nemôže byť jeden rozumný a 9 hlupákov alebo 8 hlupákov, ako to vy tvrdíte. Ale ja predpokladám a som presvedčený, že v bratislavskej kaviarni, ktorá sa nedokázala dodnes ani cez pána Dostála stotožniť s tým, že existuje Slovenská republika ako samostatný, suverénny štát, že tej ide o tieto veci. No ale, žiaľbohu, taká je situácia, musíme s tým žiť a musíme sa k tomu aj správne postaviť. Tak len toľko som vám chcel povedať. Ďakujem.
Suja, Miroslav, poslanec NR SR (2020-04-28):
Ďakujem, pán predsedajúci. Maťo, ďakujem za inteligentné a veľmi kultivované a rozumné vystúpenie. Ďakujem ti takisto za to, že si poukázal na to farizejstvo niektorých poslancov, ktorí napríklad aj u mňa vo výbore – asi jedenásť – deklarovali, že sú zástancami životného prostredia, ochrancami životného prostredia, ale keď sa jednalo o PET fľaše, akosi dáko na to pozabudli. Som veľmi rád, že si toto pripomenul. Ďakujem.
M. Dzurinda, predseda vlády SR: (2003-06-26):
Myslím si, že v tomto volebnom období významným spôsobom prepojíme aj diaľnicu, ktorá končí dnes pri obci Hybe pri Vysokých Tatrách a tunel, na ktorý sa dnes tak často pýtate. Tam sú tri úseky Mengusovce, Jánovce až po Behárovce. Jeden z tých troch úsekov chceme stavať z Kohézneho fondu a máme záujem, aby v tomto volebnom období sme Vysoké Tatry prepojili s Braniskom. Ale rád by som vašu pozornosť upriamil aj na to, že máme v pláne niektoré bodové stavby medzi Zvolenom a Košicami. A čo je najdôležitejšie, včera som sa presvedčil, keď som sa vracal z Tálov do Bratislavy, v akom vysokom štádiu je cesta medzi Hronským Beňadikom a Žiarom nad Hronom. Nepochybne v tomto volebnom období ukončíme tejto významný úsek cesty, ktorý bude znamenať obchvat Novej Bane, Žarnovice a to bude už úplne iná kvalita. Čiže napríklad aj tento úsek bude hotový. Z. Martináková, podpredsedníčka NR SR: Pán poslanec Zoltán Horváth sa pýta: „Dosiaľ sa výstavba diaľnic na Slovensku financovala výlučne zo štátneho rozpočtu. Prečo je podľa vás, pán premiér, nevyhnutné zapojiť do tohto procesu aj súkromný kapitál?“
Laurenčík, Milan, podpredseda NR SR (2021-11-26):
Ďalšiu faktickú poznámku má pán poslanec Vladimír Zajačik, nech sa páči.
B. Bugár, podpredseda NR SR: (2005-05-18):
(Prestávka.) (Po prestávke.)
P. Hrušovský, predseda NR SR: (2004-12-01):
(Hlasovanie.) 141 prítomných, 75 za, 24 proti, 40 sa zdržalo, 2 nehlasovali. Návrh sme schválili. Ďalší návrh.
Blanár, Juraj, podpredseda NR SR (2021-02-04):
Na vaše vystúpenie, pán poslanec, dve faktické poznámky. Pán poslanec Nemec ako prvý.
Halgašová, Jarmila, poslankyňa NR SR (2021-05-12):
Halgašová. Ďakujem veľmi pekne. Pán kolega, vy ste kde boli doteraz? Lebo pokiaľ ja mám informácie a teda vedomosti, tak záporné obchodné saldo s agropotravinárskymi komoditami klesá kontinuálne od roku 2004. A teda aj za posledných dvanásť rokov, takže ako toto zistenie nie je žiadne nové. A za posledných dvanásť rokov, respektíve, môžem povedať, od roku 2004 zanikli viaceré priemyselné odve..., potravinárske odvetvia, nielen výroba droždia. Je to napríklad aj spracovanie olejnatých semien. Tuná naša Palma bola pred piatimi rokmi, poviem to tak odhadom, zatvorená, pretože nový majiteľ vyhodnotil, že je lepšie z toho urobiť developerskú aktivitu. Takže áno, žiaľ, tento vývoj potravinárstva je, to je dlhodobý trend. A v minulom roku pasívne obchodné saldo s agropotravinárskymi komoditami kleslo o 5 miliónov eur. Otázka je, môžme vyhodnocovať prečo, ale teda sa vylepšilo v náš prospech. Určite by som chcela dať do pozornosti aj v rámci rozpočtu 80 miliónov eur na štátnu pomoc, ktorá je, myslím, výnimočná. Síce stále malá, nízka v porovnaní s okolitými členskými štátmi, ale výnimočná v porovnaní v histórii samostatnej Slovenskej republiky. A dúfam teda, že aj toto pomôže skorigovať ten investičný dlh, ako hovoril kolega Karahuta, pretože potravinári majú asi polmiliardový investičný dlh, čo sa týka technológií. Ďakujem.
Blanár, Juraj, poslanec NR SR (2017-05-11):
Pán minister, ďakujem pekne. Určite sa spoločne zhodneme a bolo by to najideálnejšie, aby si ľudia mohli nájsť prácu práve v mieste čo najbližšie k svojmu bydlisku, ale to, žiaľ, jednoducho nie je možné. A vidíme to, ako to je aj v iných vyspelých ekonomikách, kde ľudia cestujú za prácou. Ja som mal prednedávnom diskusiu s jedným pánom a hovoril, že úplne bežne v Nemecku každý deň cestuje za prácou 150 kilometrov. Iste, môžeme hovoriť o tom, majú tam dopravnú sieť inú a tak ďalej, ale som presvedčený, že aj tieto opatrenia, o ktorých ste hovorili, napomáhajú ten mobilite. Pre tých, ktorí skutočne chcú pracovať, že dostanú aj podporu od štátu. A potešilo ma aj to, čo ste hovorili, že aj nájomné bývanie môže byť súčasťou tej podpory okrem tých troch zložiek, o ktorých ste hovorili. Predpokladám, že táto pomoc, ktorá sa im poskytuje, bude ešte potom aj zvýšením, plánovanom, atraktívnejšia, že budú môcť takýmto spôsobom si tí, ktorí majú záujem o zamestnanie, sa aj zamestnať. Takže radi podporíme všetky návrhy, ktoré v súvislosti s týmto prídu do parlamentu. Ďakujem ešte raz.
Laurenčík, Milan, podpredseda NR SR (2021-05-03):
Poslednú faktickú poznámku k príspevku pána poslanca Blcháča má pani poslankyňa Ľubica Laššáková.
Blaha, Ľuboš, podpredseda NR SR (2024-01-16):
Takže, pani poslankyňa, beriem vám slovo, lebo nehovoríte o predrečníkovi na základe rokovacieho poriadku. Pán poslanec Dostál, nech sa páči. (Ruch v sále.)
P. Hrušovský, predseda NR SR: (2005-09-28):
Budeme pokračovať v rokovaní bodom programu interpelácie poslancov . Chcem informovať poslancov, že ústne prednesenie interpelácie nezbavuje poslanca povinnosti predložiť interpeláciu predsedovi Národnej rady písomne. Panie poslankyne, páni poslanci, o ospravedlnenie svojej neúčasti na dnešnom rokovacom dni požiadali pán poslanec Fico, pani poslankyňa Henzélyová a pán poslanec Husár. Ďalej chcem informovať, že podľa včerajšieho výsledku novej tajnej voľby kandidátov na vymenovanie člena Regulačnej rady Úradu pre reguláciu sieťových odvetví nebol zvolený žiaden z dvoch navrhnutých kandidátov. Odporúčam, aby sme druhé kolo, opakovanú tajnú voľbu uskutočnili po dohode na poslaneckom grémiu v termíne, na ktorom sa dohodneme. Preto chcem požiadať teraz členov poslaneckého grémia, aby sa potom,  ako otvoríme bod interpelácie poslancov, dostavili na krátke rokovanie poslaneckého grémia. Vítam na rokovaní o bode programu interpelácie poslancov pána predsedu vlády, ostatných členov vlády. A zároveň vás informujem, že do tohto bodu programu som dostal tri písomné prihlášky, pána poslanca Čaploviča, pani poslankyne Tóthovej a pána poslanca Karola Ondriaša. Pani poslankyňa Tóthová mi odovzdala včera písomne...? (Odpoveď z pléna.) Áno. Takže ako prvý vystúpi pán poslanec Čaplovič v bode programu interpelácie poslancov. Nech sa páči, pán poslanec Čaplovič. Zároveň zvolávam rokovanie poslaneckého grémia. Nech sa páči, pán poslanec Čaplovič.
Štefanec, Ivan, poslanec NR SR (2012-08-08):
Ďakujem, pán predseda. Pán poslanec Frešo veľmi pekne vysvetlil nezmyselnosť navrhovaných zmien vzhľadom na udržateľnosť. Venovali sme sa tomu v rozprave už viacerí a myslím si, že práve tým, že tento systém sa stáva neudržateľným, tak bude vplývať na všetkých ľudí. Na všetkých ľudí vplýva, na všetkých ľudí, ktorí sú v druhom pilieri, vplývajú aj tieto zmeny. Počuli sme od vládnej strany viackrát hovoriť, že vraj konsolidáciu zaplatia len a len bohatí. Nuž, vieme, že v druhom pilieri je jeden a pol milióna ľudí, a samotná vláda hovorí, že drvivá väčšina z nich nemá ani priemernú mzdu. No tak to sú, ako hovoria kolegovia, sestričky, lekári a ďalší, môžeme menovať aj ďalšie povolania, ktoré si všetky vážime, ale podstata je, že tam sú ľudia, ktorí si sporia na svoj dôchodok. To nie sú tí najbohatší. To sú ľudia, ktorí sa rozhodli, že sa nebudú spoliehať na štát, ale že sa budú spoliehať sami na seba a budú si poctivo šetriť. Týmto ľuďom sa ide o 55 % znížiť ich odvod, teda o 55 % im klesne v budúcnosti ich dôchodok takýmito zmenami. Bohužiaľ, toto je obludnosť a zákernosť týchto zmien, ktoré nepomôžu ani sporiteľom, ani udržateľnosti celého systému a tým pádom vplývajú na všetkých, nielen na jeden a pol milióna ľudí, ale na všetkých, ktorí žijú v tomto štáte, ktorí poctivo platia dane, ktorí sú aktívni a ktorým by sme mali pomáhať. Namiesto toho im sťažujeme situáciu a týmito zmenami im chcete ubližovať. Ďakujem.
Mazurek, Milan, poslanec NR SR (2020-07-23):
(Rečník nepokračuje v prejave na protest voči neprítomnosti predsedu vlády na rokovaní mimoriadnej schôdze NR SR. Počas rečníkovho protestu k rečníckemu prichádzali a odchádzali poslanci, momentálne ich je päť vrátane rečníka. Zaznenie gongu. Ruch v sále.)
Laurenčík, Milan, podpredseda NR SR (2021-04-30):
Poslednú faktickú poznámku má pán poslanec Peter Kmec.
Krajčír, Ľuboš, poslanec NR SR (2020-07-24):
Pán kolega, nikto z nás, z koalície nečakal, že by ste nás pochválili. Ale však to je aj vaša práca, opozície. Takže nejako obsahovo to, čo ste hovoril, hodnotiť nebudem. Nebolo to podľa mňa založené na žiadnych faktoch. Bolo to také na vode. Ale bola to tá opozičná práca. Ale ja sa vám chcem veľmi pekne poďakovať, naozaj už sú skoro štyri hodiny a ja som tu zaspával a vy ste toľko energie v tom dal, že ste ma prebudil. Ja dnes nepôjdem vôbec spať. Ďakujem veľmi pekne. To bol taký fakt neuveriteľný budíček.
Richter, Ján, minister práce, sociálnych vecí a rodiny SR (2014-10-15):
Ďakujem pekne za slovo, pani podpredsedníčka. Vážené pani poslankyne, páni poslanci, novela zákona č. 5/2004 Z. z. o službách zamestnanosti sa predkladá na základe Národného plánu implementácie záruky pre mladých ľudí v Slovenskej republike, ktoré prijala Slovenská republika vychádzajúc z odporúčania Rady z 22. apríla 2013 o zavedení záruky pre mladých ľudí, ktorým bolo členským štátom Európskej únie odporučené zabezpečiť, aby všetci mladí ľudia vo veku do 25 rokov dostali kvalitnú ponuku zamestnania v lehote štyroch mesiacov po strate zamestnania alebo ukončení formálneho vzdelávania. Cieľom návrhu zákona je vytvoriť legislatívny rámec určený na podporu zamestnávania mladých ľudí, ktorí po ukončení povinnej školskej dochádzky alebo sústave prípravy na povolanie nemali platné zamestnanie trvajúce najmenej šesť po sebe nasledujúcich mesiacov a to prostredníctvom rozšírenia nástrojov pomoci a podpory účastníkom na trhu práce poskytovaných na základe zákona o službách zamestnanosti. Na tento účel sa navrhuje najmä doplniť aktívne opatrenia na trhu práce o príspevok na podporu vytvorenia pracovného miesta v prvom pravidelnom platenom zamestnaní. Zohľadňujúc národné, regionálne a miestne okolnosti sa zavedenie nového opatrenia navrhuje uplatňovať na riešenie zamestnanosti mladých ľudí po vekovú hranicu 29 rokov, pričom vo vekovej skupine do 25 rokov sa v súlade s odporúčaním Rady Európskej únie navrhuje predmetné opatrenia vzťahovať na mladých ľudí, ktorí sú evidovaní v evidencii uchádzačov o zamestnanie najmenej 3 mesiace a vo vekovej skupine 25 až 29 rokov navrhuje predmetné opatrenia vzťahov na mladých ľudí, ktorí sú evidovaní v evidencii uchádzačov o zamestnanie najmenej 6 mesiacov. Súčasťou návrhu zákona sú aj úpravy súvisiace s potrebou spresnenia pojmu „absolvent školy“, rozšírenia okruhu vzdelávacích programov a potrebou zosúladenia zákona o službách zamestnanosti so súčasným právnym stavom v oblasti verejného obstarávania. Pozmeňujúce a doplňujúce návrhy, ktoré sú uvedené v spoločnej správe, akceptujem a odporúčam ich schváliť. Ďakujem. Skončil som, pani podpredsedníčka.
Laššáková, Jana, podpredsedníčka NR SR (2012-12-12):
Ďalší prihlásený do rozpravy je pán poslanec Číž. Nech sa páči, pán poslanec, máte slovo.
Bugár, Béla, podpredseda NR SR (2017-10-13):
Nech sa páči, prezentujme sa a hlasujme. (Hlasovanie.) Prítomných 133 poslancov, za 123, 10 sa zdržali hlasovania. Návrh bol schválený. Teraz budeme hlasovať v prvom čítaní o bode č. 46 o návrhu poslancov Tibora Jančulu, Dušana Tittela, Ľubomíra Petráka a Dušana Gálisa na vydanie zákona, ktorým sa mení a dopĺňa zákon č. 440/2015 Z. z. o športe, tlač 718. Pán poslanec Goga, nech sa páči, máte slovo. (Hlasovanie o návrhu poslancov Národnej rady Slovenskej republiky Tibora Jančulu, Dušana Tittela, Ľubomíra Petráka a Dušana Gálisa na vydanie zákona, ktorým sa mení a dopĺňa zákon č. 440/2015 Z. z. o športe a o zmene a doplnení niektorých zákonov v znení zákona č. 354/2016 Z. z. , tlač 718.)
Kondrót, Maroš, poslanec NR SR (2016-10-20):
Dobré ráno, dobrý deň, vážený pán predsedajúci, vážený pán minister, strašne plné mesto, sa ospravedlňujem. Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení a dopĺňa zákon č. 351/2011 Z. z. o elektronických komunikáciách v znení neskorších predpisov (tlač 251). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu predmetnom návrhu zákona. Konštatujem, že uvedený návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: ústavnoprávny výbor a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte, prosím, všeobecnú rozpravu.
P. Hrušovský, podpredseda NR SR: (2002-05-16):
Pán poslanec Brocka ešte chce reagovať faktickou poznámkou.
P. Hrušovský, predseda NR SR: (2004-10-21):
(Hlasovanie.) 147 prítomných, 83 za, 62 proti, 2 sa zdržali. Návrh sme schválili. Národná rada návrh zákona schválila. Poprosím teraz pani poslankyňu Majdovú, aby ako spoločná spravodajkyňa výboru pre zdravotníctvo uvádzala hlasovanie k zákonu z 22. septembra 2004 o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov, vrátenému prezidentom Slovenskej republiky na opätovné prerokovanie Národnou radou Slovenskej republiky (tlač 924). Pani poslankyňa Majdová, máte slovo. M. Majdová, poslankyňa: Ďakujem za slovo. Pán predseda, v rozprave nikto nevystúpil. Pán prezident vo svojom rozhodnutí z 18. októbra v časti III tohto rozhodnutia uviedol jednu pripomienku, o ktorej treba dať hlasovať a ktorá sa týka posunutia účinnosti zákona. Preto vás poprosím, aby ste dali hlasovať o tejto pripomienke prezidenta s odporúčaním gestorského výboru neschváliť.
Bugár, Béla, podpredseda NR SR (2016-05-18):
Ja si to nemyslím, ale môžte to preveriť, samozrejme, aj u našich právnikov. Lebo každý vedel, o čom sa hlasuje. Už som povedal, že mýliť sa je ľudské, spravodajca uviedol, ako sa hlasuje, takže. (Reakcie z pléna.) Dávate námietku? Dáva námietku. (Reakcia sprava spoza predsedajúceho z miesta predsedov výborov.) Prosím? Dobre, okej. Takže pán poslanec Matovič dáva námietku. Nech sa páči, prezentujme sa a hlasujme o jeho námietke. (Hlasovanie.) Prítomných 140, za 43 poslancov, proti 88, zdržalo sa 7 poslancov, 2 nehlasovali. Konštatujem, že túto námietku Národná rada odmietla. Takže, ako som povedal, budeme pokračovať v prvom čítaní, tlač 64, a dávam teraz slovo pánovi poslancovi Galkovi, ktorý za skupinu poslancov tento daný návrh zákona uvedie. (Ruch v sále.) Páni poslanci, prosím vás, aby ste sa ukľudnili, budeme pokračovať v rokovaní. Pán poslanec Galko, máte slovo, nech sa páči. (Ruch v sále.) Páni poslanci, väčší kľud. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov , tlač 64.)
Bugár, Béla, podpredseda NR SR (2018-06-19):
Ďakujem. Pán spravodajca, chcete zaujať stanovisko? Nie. Ďakujem pekne. Prerušujem rokovanie o tomto bode programu. Nasleduje prvé čítanie o vládnom návrhu zákona, ktorým sa mení a dopĺňa zákon č. 506/2009 Z. z. o ochranných známkach v znení neskorších predpisov (tlač 983). Pán minister spravodlivosti, nech sa páči, máte slovo a môžte uviesť návrh zákona. (Rokovanie o vládnom návrhu zákona, ktorým sa mení a dopĺňa zákon č. 506/2009 Z. z. o ochranných známkach v znení neskorších predpisov a ktorým sa menia a dopĺňajú niektoré zákony , tlač 983.)
Laššáková, Jana, podpredsedníčka NR SR (2013-10-16):
Na vystúpenie pána poslanca nie sú faktické poznámky. Nech sa páči, pani poslankyňa Žitňanská, máte slovo.
Kollár, Boris, predseda NR SR (2021-07-02):
Prosím, prezentujme sa a hlasujeme. (Hlasovanie.) Prítomných 78, za 77, nehlasoval 1. (Potlesk.) Konštatujem, že sme schválili vládny návrh novely zákona č. 67/2002 Z. z. o niektorých mimoriadnych opatreniach vo finančnej oblasti. S procedurálnym návrhom vystúpi pán poslanec Kremský.
B. Bugár, podpredseda NR SR: (2004-06-24):
M. Demeterová, poslankyňa: Vážený pán predsedajúci, vážený pán minister, vážený pán podpredseda, kolegyne poslankyne, kolegovia poslanci, môžem povedať, že som úprimne sklamaná aj  tým, ako vôbec táto celá situácia dopadla aj po tom, ako sme sa dohodli v našom výbore. Dohodli sme sa a dali sme niekoľkonásobnú požiadavku na ministerstvo práce, sociálnych vecí a rodiny, aby sme sa dozvedeli to, aby tieto peniaze boli skutočne vyplatené adresne. Ale nie adresne tým, že by sme niekomu nechceli dať, ale aby sme niekomu, kto má, povedzme, dôchodok 15 000 nedali 1 000 korún tak ako takému, čo má životné minimum. Žiaľ, ja som sa skutočne spoliehala na to, že sa tu dnes ten návrh objaví. Neviem, prečo sme nedostali, tak ako sme sa dohodli v gestorskom výbore, tie dôchodky, ktoré by sa týkali prokurátorov a sudcov. Dostali sme pracovníkov ministerstva vnútra aj to v takej zvláštnej skrátenej podobe, ale dobre. Vyzerá to, ako keby sme my rozmýšľali nad tým, či niekomu vôbec tú tisíckorunáčku dáme. A my sme chceli  len to urobiť, že sme chceli nájsť peniaze, aby aspoň tí, čo majú do hranice životného minima, dostali 2 000 korún, keď už nemôžeme dať tých 2 000 korún, aspoň do tých 10 000. Žiaľ, som z toho veľmi sklamaná, že sa to nepodarilo a že nakoniec to vyzerá, že konečne vyplatíme v auguste to, čo sme my dávno chceli vo výbore, po čom od októbra minimálne voláme a čo sme chceli, aby sa nejakým spôsobom síce nesystémovo, ale aby sme   v tom určitý systém našli. Preto hovorím, že ma to veľmi mrzí, že to takto dopadlo, a keď dnes dostane aj len tisícku ten, ktorý má vyšší dôchodok, aj ten, ktorý ho má na hranici minimálnej mzdy, podľa mňa to už je vrcholne nesystémové.
Hrnčiar, Andrej, podpredseda NR SR (2019-10-15):
Jedna faktická poznámka. Pani poslankyňa Zemanová, nech sa páči.
R. Madej, poslanec: (2004-12-09):
Ide o základné zásady a aj v tom zmysle si osobne myslím, že celá táto diskusia by sa mala viesť možno iným smerom. Ale, samozrejme, ak diskutujeme vecne a naozaj pri všetkej úcte a snahe liberalizovať ten konzervatívny návrh zákona o rodine a naozaj pri všetkej úcte k vám, pani poslankyňa, musím povedať, že pozmeňujúci návrh č. 1 je naozaj konzervativizmus ako vyšitý. Z jedného dôvodu. Rodina založená manželstvom je základnou bunkou spoločnosti. To znamená základnou bunkou spoločnosti je iba rodina založená manželstvom. Ale spoločnosť chráni všetky formy rodiny. To znamená, že na jednej strane chránime všetky formy rodiny, ale iba rodina založená manželstvom je základnou bunkou spoločnosti. To znamená, že... (Prerušenie vystúpenia časomierou.)
Číž, Miroslav, podpredseda NR SR (2015-09-16):
Ďakujem pekne. S reakciou sa nehlási nikto. Takže pokračujeme v rozprave. Chcem vám oznámiť, kolegyne, kolegovia, že pán poslanec Martvoň sa vzdal možnosti vystúpiť v rozprave. (Potlesk.) Takže slovo odovzdávam pánovi Novotnému, pripraví sa pán poslanec Brocka.
Brocka, Július, poslanec NR SR (2014-12-12):
Pán kolega Kondrót, my neodvolávame ministra Počiatka za to, že stavia diaľnice, prípadne za vlaky zadarmo. My ho odvolávame za jednu stomiliónovú kauzu. Opakujem, stomiliónovú kauzu. A ja si myslím, že ani vaši voliči, pán kolega Kondrót, nie sú hlúpi. Vy ich možno za takých máte, ale keď im toto dôjde, určite vám to neprejde. Tak ako vám to neprešlo v rezorte zdravotníctva a predseda vlády musel konať. Predseda vlády bude musieť konať aj teraz v rezorte dopravy. Lebo ak piešťanské cétečko bol miliónový škandál, tak toto je megaškandál. My tu hovoríme o 100 mil., ktoré mohli použiť ministri vašej, našej vlády na mnohé zmysluplné projekty, na ktoré v rozpočte nemajú peniaze. Dokonca ani na ministerstve dopravy, pán kolega. Čiže my odvolávame ministra Počiatka nie za stavanie diaľnic, nie za vlaky zadarmo, ale my za kšefty, ktoré on obhajuje a kryje. On neodvolal ani šéfa NDS-ky, on neodvolal, premiér nevyzval, aby odstúpil predseda Dozornej rady, tak ako v prípade piešťanského cétečka. Naozaj, pán kolega, toto je megaškandál. Preto minister Počiatek, ak by chcel urobiť dobre a pridať sa k premiérovi k vianočným darčekom, tak by sám odstúpil.
Hort, Milan, podpredseda NR SR (2010-11-03):
Ja som trošku ťažšie chápavý, ale dobre, nech sa páči.
Blanár, Juraj, podpredseda NR SR (2023-02-02):
Pán spravodajca, záverečné slovo.
Mierna, Anna, poslankyňa NR SR (2020-06-05):
Odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní. Prosím, dajte hlasovať o tomto návrhu, pán pod... predsedajúci.
Pellegrini, Peter, predseda NR SR (2014-12-11):
Je všeobecný súhlas? (Súhlasná reakcia pléna.) Ďakujem veľmi pekne. Je všeobecný súhlas. Dobre, ďakujem pekne. Takže hlasovanie o tlači 1237 presúvame na nasledujúcu schôdzu v januári alebo vo februári. Ďakujem. Teraz pristúpime k hlasovaniu. Poprosím pána poslanca Poliačika, aby uviedol hlasovanie v prvom čítaní o návrhu poslancov Drobu a Chrena na vydanie zákona, ktorým sa mení a dopĺňa zákon č. 36/2005 Z. z. o rodine, tlač 1232. (Hlasovanie o návrhu poslancov Národnej rady Slovenskej republiky Juraja Drobu a Martina Chrena na vydanie zákona, ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov v znení neskorších predpisov a o zmene a doplnení niektorých zákonov , tlač 1232.)
Zmajkovičová, Renáta, podpredsedníčka NR SR (2014-09-19):
Pán poslanec Mikuš. Prosím technikov, dajte dve minúty pánovi poslancovi, on sa hlásil, len nefungovalo mu zariadenie. Nech sa páči.
Danko, Andrej, podpredseda NR SR (2024-06-26):
S reakciou na faktické poslanec Spišiak.
Osuský, Peter, poslanec NR SR (2013-03-12):
Ďakujem pekne, pani predsedajúca. Pamäť mi už neslúži ako v mladosti, ale napriek tomu mi v pamäti utkvel veľmi dramatický výstup poslanca Roberta Fica v televízii, myslím, že v archívoch by sa dal nájsť, kde niekoľko dní pred termínom vypršania funkčného obdobia Dobroslava Trnku dramaticky apeluje na verejnosť, že táto krajina bude bez generálneho prokurátora. Ten výstup bol tak dramatický, že som si vtedy ako divák večerných správ povedal, no, bože môj, no keď to bude o päť dní neskôr, hádam sa nezborí svet. Je zvláštne a bolo by fajn, keby sme si to teraz mohli premietnuť, v akom kontraste k tomu dramatickému apelu poslanca Fica je postoj premiéra Fica, ktorý, samozrejme, nesedí v tomto parlamente, ale ktorý, pripusťme, má istý jemný, drobný vplyv na 83 poslancov a dokonca i istý drobný vplyv na človeka, ktorý je meritom tejto schôdze a ktorý i sám pripúšťa, že ja akoby členom SMER-u. Teda ak má teda niekto vplyv na 83 svojich členov a toho jedného akoby člena, tak je zvláštne, že podobne dramaticky nevystupuje každý deň za stovky dní, ktoré uplynuli od toho prvého dramatického apelu, a nepoukazuje na to, aké katastrofálne pre Slovenskú republiku je to, že nemá generálneho prokurátora.
Kollár, Boris, poslanec NR SR (2016-10-21):
Ďakujem pekne, pani predsedajúca. Vážené dámy, vážení páni, položme si otázku, kto rozhoduje v tejto krajine? Politici alebo ľudia? Kto dáva politikom moc? Alebo kto určuje, kto bude politik a kto nebude politik? Určite to nie je vedenie parlamentu, ale sú to určite ľudia, voliči, ktorí si zvolili svojich zástupcov. To znamená, my za našu stranu sme proti tomuto návrhu a pozmeneniam rokovacieho poriadku. Prečo? Z jednoduchého dôvodu. Prepáčte mi to, ale ak si jeden poslanec prinesie transparent do parlamentu, tak čo urobíme, čo urobí vedenie? Zmení rokovací poriadok pre nás, pre všetkých. Obmedzí nás na čase, nás všetkých. Jeden si prinesie transparent a my všetci máme zmenený rokovací poriadok a sme obmedzení na čase. Ak si nejaký poslanec zaparkuje pred parlamentom auto s nejakým nápisom, ktorý reflektuje realitu, čo urobí vedenie parlamentu? Zakáže parkovať pred parlamentom pre nás, pre všetkých. Ja sa, vážení, len desím, aby náhodou nejakého kolegu nenapadlo vyložiť si nohy na stôl, lebo sa obávam, že nám zoberú stoly! Pre boha živého, nech sa pán Matovič neotočí na stoličke, lebo aj stáť tu budeme! Toto mi vadí! Elementárna spravodlivosť. Viete, ľudia tam dole už 25 rokov pociťujú, že nefunguje v tomto štáte elementárna spravodlivosť. Že tu máme dvojkoľajku, že tu máme rovných a rovnejších. Nejaký spriaznený podnikateľ, oligarcha alebo sponzor ukradne miliardu, nič sa nedeje. Dostane sa do Ročenky, prípadne sa z neho stane Podnikateľ roka. Ale keď obyčajný človek zoberie pyteľ cementu, tak je zavretý na niekoľko rokov. Toto tuná ľudia, obyčajní ľudia cítia 25 rokov. A mne vadí, že tuná zavádzame práve teraz túto nespravodlivosť ešte aj do parlamentu, že tuná vytvoríme rovných a rovnejších. Idete nás obmedziť na čase. Ale iba nás, ale vedenie parlamentu, ministrov nie. Niežeby mi prekážalo, že ideme to skrátiť na 20 %. Som presvedčený, že ľudia by sa mali vedieť vyjadriť do 10 minút, a keď to nevedia do 10 minút, sa len opakujú a robia verkeľ. Kľudne si to obmedzme všetci na 10 minút, prosím. Ale všetci, aj s pánom predsedom Dankom, aj s pánmi ministrami, aj s celou vládou. Ja som o tom presvedčený, že tento rokovací poriadok, ktorý máme dnes, je dobrý, je správny. Toto si nedovolil ani Mečiar. Nedovolil si to dokonca ani Fico, keď mal absolútnu väčšinu v parlamente. Ja sa pýta, teraz kvôli tomu, že si niekto priniesol do parlamentu jeden transparent, tak ideme meniť rokovací poriadok a ideme všetkých obmedziť na čase? Toto mi prekáža, vážení kolegovia. Lebo my ideme tunák príkladom ľuďom. A vidím, že už to chcete priniesť aj sem do parlamentu, že tu budeme mať rovných a rovnejších. A pre toto nepodporíme tento návrh zákona. Ďakujem.
Zmajkovičová, Renáta, podpredsedníčka NR SR (2012-10-18):
Pán poslanec Mičovský.
Kuciaňová, Magdaléna, poslankyňa NR SR (2016-11-29):
Vážený pán predsedajúci ja iba jednou vetou v závere. S poukazom na dnešnú rozpravu k vládnemu návrhu zákona o štátnej službe a v ktorej odznelo niekoľko pozmeňovacích návrhov, dovoľujem si navrhnúť, aby o tomto zákone, vládnom návrhu zákona sa hlasovalo 6. decembra 2016. Ďakujem.
Sabo, Michal, poslanec NR SR (2024-01-23):
Ďakujem. Keďže prehovoril Tatranec, tak chcem podčiarknuť, čo tento návrh, ako bol predložený, môže priniesť v ochrane prírody. A to, čo môže priniesť, je oslabenie, čo pre nás nie je žiadne prekvapenie, keďže s posvätným ministrom životného prostredia správu Tatranského národného parku vedie v minulosti usvedčený a odsúdený pytliak, čo je absolútny nonsens už len vo svojom základe. Tak navrhovaná novela trestných kódexov, keby prešla v tejto podobe, by znížila hranicu, od ktorej sa posudzovanie prírody považuje za... poškodzovanie prírody považuje za trestný čin. Dnes platí, že ak spoločenská hodnota jedného chráneného živočícha je 2 660 eur a viac, rieši sa jeho zabitie už ako trestný čin, pri ktorom hrozia nielen pokuty, ale aj väzenie. Podľa tejto novely, ak by sa táto hranica zvýšila, tak by sa zvýšila na 35-tisíc eur a zabitie ohrozených druhov živočíchov, ako napr. krakľa belasá, by teda bolo, by nebolo trestným činom, pričom najvzácnejších živočíchov na Slovensku žije naozaj len zopár desiatok kusov a straty každého jedného jedinca a jednotlivca ohrozuje prežitie celého druhu. V prípade rastlín by zvýšenie hranice aj pre trestný čin znamenalo, že človek môže na jednom mieste úplne zničiť chránené druhy, ktoré nikde inde nerastú, napríklad hodnotu 400 eur má slovenský endemit likavec muránsky, ktorý nerastie nikde inde na svete, iba na Muránskej planine. Čiže keby prešla táto novela tak, ako je predložená, tam by sa mohla robiť motokrosová súťaž. Klídek, pohoda, bez povšimnutia by to prešlo, prepieklo by sa to, lebo veď do 35-tisíc škody ďaleko. Každému príčetnému človeku to musí prísť absolútne absurdné, ale, bohužiaľ, my máme tú smolu, že v roku 2024 žijeme v krajine, kde minister životného prostredia môže verejne vypustiť z úst vetu: ochrana životného prostredia nemôže znamenať blokovanie akejkoľvek výstavby.
Bugár, Béla, podpredseda NR SR (2016-05-18):
Nech sa páči, prezentujme sa a hlasujme o tomto návrhu. (Hlasovanie.) Prítomných 143 poslancov, za 123, proti 11, zdržalo sa 9 poslancov. Konštatujem, že tento návrh sme schválili. Nech sa páči, ešte návrh poslanca.
P. Paška, predseda NR SR: (2009-10-27):
Sme v treťom čítaní . Otváram rozpravu v rámci tretieho čítania. Pýtam sa, či chce niekto vystúpiť. Nie. Vyhlasujem rozpravu za skončenú. A budeme hlasovať o zákone ako o celku. (Hlasovanie.) 138 prítomných, 85 za, 53 sa zdržalo. Schválili sme návrh novely zákona č. 321/2002 Z. z. o ozbrojených silách Slovenskej republiky. Pán poslanec Horváth v prvom čítaní uvedie hlasovanie o návrhu poslankyne Národnej rady Slovenskej republiky Kláry Sárközy na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov . Je to tlač 1259.
Šudík, Tomáš, poslanec NR SR (2022-02-02):
Ďakujem. Pán Suja, ja som v žiadnom prípade neobhajoval žiadnych plagiátorov, ja hovorím o tom, že súčasná legislatíva je veľmi zlá, pretože vytvára vhodné podmienky na plagiátorstvo, a ak nič nespravíme, to plagiátorstvo bude aj naďalej pokračovať. A ak by plagiátorstvo neexistovalo, tak po mojej pravici väčšina kolegov žiaden titul nemá. Takže to toľko v krátkosti. A ešte ku pani Vaľovej. V októbri či v novembri, kedy bol odpor k novele najväčší, bol návrh úplne iný, ako je v súčasnosti. Ako, aké je výsledné znenie v parlamente? Väčšina problematických častí, ktoré vo vtedajšej novele boli, boli odstránené a sú zmenené. Tak ja taktiež neviem, akú časť zákona čítate, či ten aktuálny, alebo že ten starý, proti ktorému sa protestovalo. Ďakujem.
Milanová, Natália, ministerka kultúry SR (2022-09-22):
Ďakujem za slovo, pán predsedajúci. Vážený pán poslanec, za pána ministra ďakujem za otázku. Moja odpoveď bude stručná a jasná. Navýšenie štandardov zberu reflektovalo požiadavky Združenia miest a obcí Slovenska, Únie miest Slovenska a zberových spoločností v rámci rozporových konaní k vykonávacej vyhláške č. 371/2015, keďže nastavený štandard zberu pre papier kapacitne nepostačoval z dôvodu vzniku zvýšeného objemu odpadu z papiera kvôli nárastu internetového predaja produktov v dôsledku obmedzenia kamenných predajní pre COVID-19.
Maďarič, Marek, poslanec NR SR (2010-09-09):
Ďakujem pekne. Pán poslanec Počiatek, hovoril si pravdu, pretože dôvody na prijatie a schválenie eurovalu sú v princípe tie isté ako dôvody na grécku pôžičku. Aj princíp eurovalu je taký istý ako princíp gréckej pôžičky, také isté ale nie sú postoje vládnej koalície, ako boli v prípade eurovalu pred voľbami a ako sú po voľbách, pretože euroval ste kritizovali, ale nie je to nič prekvapivé, pretože napr. tu prítomný minister financií Mikloš pred voľbami hovoril, že najlepšie riešenie na svete je znižovanie daní. Odporúčal to aj rade protikrízovej, ale po voľbách je tu zvyšovanie daní. (Potlesk.) Toto je to isté a je to zase dobrý príklad klamania a zavádzania voličov v priamom prenose. (Potlesk.)
Dostál, Ondrej, poslanec NR SR (2024-01-16):
Pán poslanec Ledecký, povedal si, že stav väzníc ich netrápil, kým sa nezačal týkať priamo ich alebo ich blízkych osôb, teda hovoríme o predkladateľoch vládnej koalícii. Ale, bohužiaľ, tak to je skoro so všetkým, čo sa tu navrhuje meniť, čo sa tu, o čom sa tu aj v minulosti diskutovalo, aj teraz diskutuje. Výška trestov ich nijako extra nezaujímala, pokiaľ sa to nezačalo týkať ich a ich blízkych osôb, výška škody ich nijako extra nezaujímala, kým sa to nezačalo týkať ich a ich blízkych osôb, premlčacie lehoty ich nezaujímali, kým sa to nezačalo týkať ich a ich blízkych osôb, existencia Úradu špeciálnej prokuratúry im nijako nevadila, kým Úrad špeciálnej prokuratúry nezačal reálne stíhať korupciu a aj korupciu prepojenú s politický prostredím. O potrebe restoratívnej justície a o tom, že nestačí iba potrestať, ale treba sa snažiť nahradiť tú ujmu, ktorá vznikla obetiam, že možno sú lepšie niekedy alternatívne tresty a práca s páchateľom, o tom som nezachytil nič, že by, že by, že by SMER alebo HLAS mali, mali vo výhľade niečo takéto riešiť a teraz, teraz to zrazu, teraz na tom stavajú, stavajú celú, celú novelu a idú to robiť v skrátenom konaní. Ani podmienky väzby, ani dĺžka väzby, ani existencia spolupracujúcich obvinených až vtedy, keď sa to začalo týkať ich a ich blízkych ľudí a veľmi správne si pomenoval aj tie dopady, no len dopady tuto v rozprave to nevyriešime. Práve na to je medzirezortné pripomienkové konanie, práve preto nemá byť skrátené legislatívne konanie, aby sme vedeli tie... (Prerušenie vystúpenia časomerom.)
Jozef Mikuš, poslanec: (2003-10-28):
Z. Martináková, podpredsedníčka NR SR: Prosím, prezentujme sa a hlasujme o tomto návrhu. (Hlasovanie.) Prítomných 138 poslancov, za návrh hlasovalo 131, zdržalo sa 7. Schválili sme tento pozmeňujúci návrh.
Pellegrini, Peter, predseda NR SR (2024-02-27):
V rozprave vystúpi pán minister Susko.
Jurinová, Erika, podpredsedníčka NR SR (2013-12-13):
Ďakujem pekne. Pán poslanec, na vaše vystúpenie je jedna faktická poznámka. Uzatváram možnosť prihlásiť sa. Nech sa páči, pani poslankyňa Kučerová.
Glváč, Martin, podpredseda NR SR (2018-12-04):
Prezentujme sa... (Reakcia z pléna.) Hej. Pardon. Prezentujme sa a hlasujme. (Hlasovanie.) Prítomných 138 poslancov, za 59, proti 25, zdržalo sa 54. Neschválené.